یونانده بولیب اوتگن سیلاو لر نتیجه سیده ینه سریزا حزبی بیرینچی بولیب چیقدی. شونده ی قیلیب سریزا حزبی یونان پارلمانیده ۱۴۵ کرسی کسب ایتیش گه موفق بولدی. براق اوشبو اولکه ده هیچ بیر حزب بیرته گینه اوزی نینگ حکومت قوریشی اوچون ییترلیک مقیاسده رای کسب ایته آلمه دی. یونانده بیر حزب نینگ بیرته گینه اوزی نینگ حکومت قوره آلیش کوچی گه ایگه بولیشی اوچون پارلمانده گی ۳۰۰ کرسی دن کمیده ۱۵۱ کرسی سی نی کسب ایتیش گه موفق بولیشی کیره ک. هر قنده ی بیر حزب نینگ اوشبو سانده گی کرسی نی کسب ایته آلیشی اوچون ایسه کمیده ۴۰ فایز مقیاسیده رای آلیشی ضروری. الکسیس چیبراس باشچی لیگیده گی سریزا حزبی افراطی چپ گرا بیر حزب دن عبارت. یونان ایچکی ایش لر وزیرلیگی صندوق لرنینگ ۹۹,۳۲ فایزی نینگ آچیلگن لیگی نی بیلدیررایکن, سریزا حزبی نینگ ۳۴,۴۷ فایزلیک بیر رای بیلن ۱۴۵ و ینگی دموکراسی حزبی نینگ ایسه ۲۸,۰۹ فایزلیک رای بیلن ۷۵ کرسی کسب ایتیش گه موفق بولگن لیگی نی ایسله تیب اوتدی. اشتراک میزانی نینگ ۵۵ فایز ایکن لیگی بیلدیریلگن اوشبو سیلاو لر نتیجه سیده افراطی راست گرا آلتین شفق حزبی نینگ ۶,۹۹ فایز لیک بیر رای بیلن پارلمانده فقط گینه ۱۸ کرسی گه ایگه بولگن لیگی معلوم قیلیندی. عینی دمده پاسوک-دیمار, کمونیست یونان و اوروپا بیرلیگی گه طرفدار تو پوتامی ۶,۲۸, ۵,۵۵ و ۴,۰۹ فایز لیک رای بیلن پارلمانده ۱۷, ۱۵ و ۱۱ کرسی کسب ایتیش گه موفق بولدی. بوندن تشقری مستقل یونان لیق لر حزبی ۳,۶۹ فایز لیک رای بیلن ۱۰ کرسی و مرکز بیرلیگی هم ۳,۴۳ فایز لیک رای بیلن ۹ کرسی کسب ایتدی. غربی تراکیا منطقه سیدن اوچ نفر ترک هم یونان پارلمانی گه وکیل صفتیده سیله نیش گه موفق بولدی. یونان تُرک لریدن مصطفی مصطفی بیلن حسین زیبک سریزا حزبی دن و ایلهان احمد ایسه تو پوتامی حزبی دن وکیل اوله راق سیله نیش گه موفق بولدیلر. شونده ی قیلیب یونان پارلمانیده ترک اقلیت لر خودی منه شو ۳ نفر پارلمان عضوی تمانیدن نماینده لیک ایتیله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
